  Майя Бывальцева Дэри ёрослэн тӧроез Андрей Коняшин интыужысьтыз кошкиз. Кызьы ивортэ Удмуртиысь тӧролэн но кивалтэтлэн пресс-службазы, 9-тӥ оштолэзе со ас мылкыд каремезъя куриськон гожтӥз. Андрей Коняшин ёросэн 2011-тӥ арысен кивалтӥз. Выль тӧроез бырйытозь муниципал кылдытэтэн администрацилэн тӧроезлэн нырысетӥ воштӥсез Сергей Ожегов кивалтоз. Кызьы вераз ивортодэтъя «Удмуртия» агентстволы ёрос администрацилэн пресс-службаяз, Дэри ёрослэн уставезъя выль тӧрез быръён ӝыны арозь кыстӥськыны быгатоз.   Ватсалом, Коняшин Удмуртиысь Муниципал кылдытэтъёслэн кенешсылэн тӧроез луэ.  Тодэ вайытом, 9-тӥ оштолэзе тодмо луиз, Можгаысь Кар думалэн тӧроез Валерий Корольков ас мылкыд каремезъя интыужысьтыз кошкиз шуыса. Тегъёс: Политика Удмуртия Дэри муниципалтӧрлыкъёс кивалтӥсьёс  